CELEX: 32009R1064
Language: hu
Date: 2009-11-04 00:00:00
Title: A Bizottság 1064/2009/EK rendelete ( 2009. november 4. ) harmadik országokból érkező sörárpa behozatalára vonatkozó közösségi vámkontingens megnyitásáról és kezeléséről

7.11.2009   
            
            
               HU
            
            
               Az Európai Unió Hivatalos Lapja
            
            
               L 291/14
            
         
      A BIZOTTSÁG 1064/2009/EK RENDELETE
   
   (2009. november 4.)
   harmadik országokból érkező sörárpa behozatalára vonatkozó közösségi vámkontingens megnyitásáról és kezeléséről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 144. cikke (1) bekezdésére és 148. cikkére, összefüggésben 4. cikkével,
   mivel:
   
               (1)
            
            
               A 2006/333/EK tanácsi határozattal (2) jóváhagyott, az Európai Közösség és az Amerikai Egyesült Államok között az 1994. évi Általános Vám- és Kereskedelmi Egyezmény (GATT) XXIV. cikke 6. pontja és XXVIII. cikke értelmében a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz történő csatlakozása során történt módosítására vonatkozó, levélváltás formájában létrejött megállapodás (3), valamint a 2007/444/EK tanácsi határozattal (4) jóváhagyott, az Európai Közösség és Kanada között a GATT XXIV. cikke 6. pontjának értelmében folytatott tárgyalások lezárásaként létrejött megállapodás (5) értelmében a Közösség vállalta, hogy évente vámkontingenst nyit meg sörárpa behozatalára 50 000 tonna mennyiségben.
            
         
               (2)
            
            
               A szóban forgó kontingens kezelésére vonatkozó részletes alkalmazási szabályokat jelenleg a harmadik országokból származó sörárpára vonatkozó közösségi vámkontingensek megnyitásáról és kezeléséről, valamint az 1234/2007/EK tanácsi rendelettől való eltérésről szóló, 2008. december 5-i 1215/2008/EK bizottsági rendelet (6) állapítja meg.
            
         
               (3)
            
            
               Az érkezési sorrendben történő kiszolgálás elvének alkalmazása más mezőgazdasági ágazatokban már előnyösnek bizonyult, ezért az igazgatási feladatok egyszerűsítése érdekében indokolt az említett vámkontingenst a továbbiakban az 1234/2007/EK rendelet 144. cikke (2) bekezdésének a) pontja szerinti módszerrel kezelni. Ennek során a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (7) 308a. és 308b. cikkével, valamint 308c. cikkének (1) bekezdésével összhangban kell eljárni.
            
         
               (4)
            
            
               Szem előtt tartva az egyik kezelési rendszerről a másikra való áttérés sajátosságait, indokolt, hogy a 2454/93/EGK rendelet 308c. cikkének (2) és (3) bekezdése ne legyen alkalmazandó a 2010. január 1-jétől2010. december 31-ig tartó kontingensidőszak esetében.
            
         
               (5)
            
            
               A Közösségi Vámkódex létrehozásáról szóló, 2008. április 23-i 450/2008/EK európai parlamenti és tanácsi rendelet (Modernizált Vámkódex) (8) 166. cikke értelmében a meghatározott célra történő felhasználásukra való tekintettel csökkentett vámtétellel szabad forgalomba bocsátott árukat vámfelügyelet alatt kell tartani. Indokolt meggyőződni arról, hogy a vámkontingens keretében importált sörárpát bükkfa felhasználásával készült tartályokban érlelt sör előállítására szánják, összhangban a Közösség nemzetközi kötelezettségvállalásaival.
            
         
               (6)
            
            
               A kontingens megfelelő kezelésének biztosítása magas szintű biztosíték előírását és a szóban forgó biztosítéknak a feldolgozás teljes időtartamára történő fenntartását teszi szükségessé.
            
         
               (7)
            
            
               Az e kontingens keretében az Amerikai Egyesült Államokból importált árpa különös minőségét szem előtt tartva indokolt a biztosíték összegét csökkenteni, ha a behozatalra az Egyesült Államok kormányával a 2454/93/EGK rendelet 63., 64. és 65. cikke szerinti igazgatási együttműködési eljárásnak megfelelően közösen jóváhagyott megfelelőségi igazolás kíséretében kerül sor.
            
         
               (8)
            
            
               Ezért az 1215/2008/EK rendeletet hatályon kívül kell helyezni, és helyette újat kell elfogadni. Mindazonáltal helyénvaló az említett rendelet hatályát fenntartani az e rendelettel szabályozott vámkontingens-időszakokat megelőző vámkontingens-időszakokra kibocsátott behozatali engedélyek tekintetében.
            
         
               (9)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   (1)   Ezzel a rendelettel vámkontingens kerül megnyitásra a 1003 00 KN-kód alá tartozó, bükkfa felhasználásával készült tartályokban érlelt sör előállítására szánt sörárpa 50 000 tonna mennyiségben történő behozatalára. A szóban forgó kontingens tételszáma 09.0076.
   (2)   Az (1) bekezdésben említett vámkontingenst a 2454/93/EGK rendelet 308a. és 308b. cikkével, valamint 308c. cikkének (1) bekezdésével összhangban kell kezelni. Az említett rendelet 308c. cikkének (2) és (3) bekezdése nem alkalmazandó a 2010. január 1-jétől2010. december 31-ig tartó kontingensidőszak esetében.
   (3)   A vámkontingens megnyitása éves alapon, a január 1-jétől december 31-ig tartó időszakra („behozatali vámkontingens-időszak”) történik. A vámkontingens erejéig a behozatali vám 8 EUR/tonna.
   2. cikk
   E rendelet alkalmazásában:
   
               a)
            
            
               „károsodott szemek”: árpa, egyéb gabona vagy héla zab olyan szemei, amelyek károsodást szenvedtek, beleértve a betegség, a fagy, a hőség, a rovar vagy gomba és a rossz időjárás okozta romlást, valamint minden egyéb fizikai károsodást is;
            
         
               b)
            
            
               „megbízható, kifogástalan kereskedelmi minőségű árpaszemek”: az a) pont értelmében károsodott szemnek nem minősülő, fagy vagy gomba által nem károsított árpaszemek vagy azok darabjai.
            
         3. cikk
   (1)   Az 1. cikkben említett vámkontingens csak akkor vehető igénybe, ha a behozott árpa megfelel a következő kritériumoknak:
   
               a)
            
            
               fajsúly: legalább 60,5 kg/hl;
            
         
               b)
            
            
               károsodott szemek: legfeljebb 1 %;
            
         
               c)
            
            
               nedvességtartalom: legfeljebb 13,5 %;
            
         
               d)
            
            
               megbízható, kifogástalan kereskedelmi minőségű árpaszemek: legalább 96 %.
            
         (2)   Az (1) bekezdésben meghatározott minőségi kritériumoknak való megfelelést a következő okmányok valamelyikével kell tanúsítani:
   
               a)
            
            
               az importőr kérelmére a szabad forgalomba bocsátás helye szerinti vámhivatal által elvégzett elemzést tanúsító igazolás; vagy
            
         
               b)
            
            
               a behozott árpára vonatkozóan a származási ország kormányzati hatósága által kiállított és a Bizottság által elismert megfelelőségi igazolás.
            
         4. cikk
   (1)   A 450/2008/EK rendelet 166. cikkével összhangban az e kontingens keretében importált árpát vámfelügyelet alá kell helyezni a következők biztosítása érdekében:
   
               a)
            
            
               az árpát szabad forgalomba bocsátásának napjától számítva hat hónapon belül malátává feldolgozzák (csíráztatják); valamint
            
         
               b)
            
            
               az így keletkező malátát az árpa malátává történő feldolgozásának napjától számítva legfeljebb százötven nap elteltével felhasználják bükkfa felhasználásával készült tartályokban érlelt sör előállításához.
            
         Az importált árpa malátává történő feldolgozása akkor tekintendő megtörténtnek, ha a sörárpán elvégezték az áztatást.
   (2)   Az (1) bekezdésben előírt kötelezettség teljesítésének és az e kötelezettség elmulasztása esetén esedékes vámkülönbözet befizetésének biztosítására az importőr az illetékes vámhatóságnál biztosítékot helyez letétbe. A biztosíték összege 85 EUR tonnánként. Amennyiben a sörárpaszállítmányokat a Federal Grain Inspection Service – Szövetségi Gabonafelügyeleti Szolgálat, a továbbiakban: FGIS – által kiállított megfelelőségi igazolás kíséri, a biztosíték 10 EUR/tonnára csökken.
   (3)   A (2) bekezdésben előírt biztosítékot haladéktalanul fel kell szabadítani, amikor az eljáró illetékes vámhatóság előtt bizonyítást nyer, hogy:
   
               a)
            
            
               az árpának a megfelelőségi igazolás vagy az elemzést tanúsító igazolás alapján megállapított minősége megfelel a 3. cikk (1) bekezdésében meghatározott kritériumoknak; valamint
            
         
               b)
            
            
               az (1) bekezdésben említett feldolgozási kötelezettséget az előírt határidőn belül teljesítették.
            
         5. cikk
   A bükkfa felhasználásával készült tartályokban érlelt sör előállítására szolgáló sörárpára vonatkozó, az FGIS által kiadott igazolásokat – melyeknek egy kitöltetlen mintapéldánya e rendelet mellékletében szerepel – a Bizottság a 2454/93/EGK rendelet 63., 64. és 65. cikkében meghatározott igazgatási együttműködési eljárás értelmében hivatalosan elismeri. Amennyiben az FGIS által kiállított megfelelőségi igazolásban szereplő elemzési értékek összhangban vannak a sörárpára vonatkozóan a 3. cikkben megállapított minőségi előírásokkal, az adott gazdasági év folyamán az egyes beléptető kikötőkbe beérkező rakományoknak kikötőnként külön-külön legalább 3 %-ából mintát kell venni. Az Amerikai Egyesült Államok kormánya által jóváhagyott pecsétek másolatát a tagállamokhoz az arra legalkalmasabb eszközökkel eljuttatják.
   6. cikk
   Az 1215/2008/EK rendelet hatályát veszti. Rendelkezéseit mindazonáltal a 2009. évre kiadott engedélyekre érvényességük végéig továbbra is alkalmazni kell.
   7. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2010. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. november 4-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  HL L 124., 2006.5.11., 15. o.
   
      (3)  HL L 124., 2006.5.11., 13. o.
   
      (4)  HL L 169., 2007.6.29., 53. o.
   
      (5)  HL L 169., 2007.6.29., 55. o.
   
      (6)  HL L 328., 2008.12.6., 20. o.
   
      (7)  HL L 253., 1993.10.11., 1. o.
   
      (8)  HL L 145., 2008.6.4., 1. o.
   
      MELLÉKLET
      Bükkfa felhasználásával készült tartályokban érlelt sör előállítására szánt sörárpára vonatkozó, az Amerikai Egyesült Államok kormánya által kibocsátott megfelelőségi igazolás kitöltetlen példánya